钦定古今图书集成/明伦汇编/氏族典/第397卷 > 李钺
## 钦定古今图书集成/明伦汇编/氏族典/第397卷 > 李钺

按《明外史李钺传》：“钺字虔甫，祥符人。弘治九年进士。
除御史。正德改元，出为巩昌知府。寻迁四川副使，讨
败流贼方四等。迁陕西按察使，擢右佥都御史，巡抚
山西，召入理院事。世宗即位，历兵部左右侍郎，出总
制陕西三边军务。召还，进右都御史，代金献民为兵
部尚书。中官多所陈乞，钺累疏力争，失上意，且知为”
近幸所嫉。会病，遂再疏乞休。驰驿归，未行卒。赐谥“恭
简。”子惠，正德十二年进士，官行人。谏武宗南巡，死于
廷杖。